b'\n_START_ARTICLE_\nLauri Sikanen\n_START_PARAGRAPH_\nLauri Sikanen (s. 7. joulukuuta 1969) on suomalainen vanhempi tutkija, joka ty\xc3\xb6skentelee Mets\xc3\xa4ntutkimuslaitoksessa Joensuussa. H\xc3\xa4n on maatalous- ja mets\xc3\xa4tieteiden tohtori. H\xc3\xa4nen asiantuntemusalojaan ovat energiapuun hankinta, biojalostus, energiapelletit, biohiili, torrefiointi, energiapuun laatu sek\xc3\xa4 teknologian siirto H\xc3\xa4n oli Joensuun yliopiston mets\xc3\xa4teknologian tutkija vuosina 1993\xe2\x80\x931996, mets\xc3\xa4teknologian yliopistolehtori vuosina 1996\xe2\x80\x932001 ja vanhempi tutkija vuosina 2001\xe2\x80\x932008 ja It\xc3\xa4-Suomen yliopiston energiapellettitutkimuksen professori vuosina 2008\xe2\x80\x932013. H\xc3\xa4n on julkaissut 23 referoitua tutkimusartikkelia mets\xc3\xa4teknologian ja bioenergian alalta ja yli 50 muuta tieteellist\xc3\xa4 artikkelia ja kirjallista julkaisua.'